****

**Република Србија**

**ФОНД ЗА РАЗВОЈ РЕПУБЛИКЕ СРБИЈЕ**

**расписује**

**ЈАВНИ ПОЗИВ**

**за доделу кредитних средстава у оквиру**

**ПРОГРАМА КРЕДИТНЕ ПОДРШКЕ ПОРОДИЧНИМ ПРЕДУЗЕЋИМА И ПРЕДУЗЕТНИЦИМА У 2025. ГОДИНИ**

Програм кредитне подршке породичним предузећима и предузетницима у 2025. години спроводиФонд за развој Републике Србије.

Средства опредељена Програмом намењена су за финансијску подршку породичним микро и малим предузећима и предузетницима, регистрованим у Агенцији за привредне регистре најкасније до 31. децембра 2022. године, који обављају делатност из области производње и прераде добара, а који испуњавају услове Програма у вези породичног власништва, управљања и запослености чланова породице у том привредном субјекту

Средства опредељена овим програмом намењена су за:

- куповину машина/опреме/делова за машине и специјализованих алата, нове рачунарске опреме, софтверске лиценце;

- куповину машинa и опремe за унапређење енергетске ефикасности и еколошких аспеката производње;

 - куповину возила у сврху обављања пословне делатности;

-куповину, адаптацију, реконструкцију и текуће одржавање пословног/производног/магацинског простора;

 - за обртна средства до 30% од износа кредита.

Укупно расположива кредитна средства за реализацију овог програма обезбеђена су код Фонда за развој у износу од 500.000.000,00 динара. Максималан износ кредита је до 5.000.000,00 динара, рок отплате 60 месеци укључујући грејс период од 12 меседи са каматном стопом 2,5% на годишњем нивоу (уз примену валутне клаузуле), 1.5% на годишњем нивоу (уз банкарску гаранцију), без накнаде и провизије за обраду захтева.

 Захтев за кредит, са пратећом документацијом, предаје се преко Портала Фонда за развој РС који се налази на сајту Фонда.

Јавни позив је отворен до утрошка средстава, а најкасније до 30.06.2025. године.